Калі гаварыць пра заработную плату, то для таго, каб яе падтрымліваць на пэўным узроўні, існуюць некалькі кампанентаў. Зараз маю на ўвазе ўсе дзяржаўныя нарматывы, якія накіраваны на павышэнне зарплаты. Мінімальная заработная плата складае 305 рублёў. 20% ад тарыфнай стаўкі плаціцца за работу ў сельскай мясцовасці, акрамя гэтага, існуе надбаўка за стаж работы па спецыяльнасці. Мы на 50% павялічылі памер тарыфнай стаўкі за работу настаўніка па кантракце. Узровень заработнай платы з усімі надбаўкамі атрымліваецца здавальняючым.